title: Εκτελεστικός κανονισμός (ΕΕ) αριθ. 722/2013 της Επιτροπής, της 25ης Ιουλίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               27.7.2013

               EL

               Επίσημη Εφημερίδα της Ευρωπαϊκής Ένωσης

               L 202/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 722/2013 ΤΗΣ ΕΠΙΤΡΟΠΉΣ
   της 25ης Ιουλίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες, που εκδίδουν οι τελωνειακές αρχές των κρατών μελών και που δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Ιουλίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Τροχός με διάμετρο περίπου 20 cm και πλάτος περίπου 5 cm, αποτελούμενος από πλαστικό στεφάνι και ελαστικό από σκληρή πλαστική ύλη.
                  Το στεφάνι έχει μια κεντρική οπή και ρουλεμάν με μπίλιες από ανθρακούχο χάλυβα.
                  Ο τροχός μπορεί να τοποθετηθεί σε διάφορα είδη όπως αμαξάκια τύπου πολυθρόνας και άλλα οχήματα για αναπήρους, τροχοφόρα συστήματα υποστήριξης της βάδισης και κρεβάτια με μηχανισμούς για κλινικές χρήσεις.

                      (1) βλέπε εικόνα

                  3926 90 97

                  Η κατάταξη καθορίζεται από τους Γενικούς Κανόνες 1, 3 (β) και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 3926, 3926 90 και 3926 90 97.
                  Η προβλεπόμενη κύρια χρήση του τροχού δεν είναι εγγενής στα αντικειμενικά χαρακτηριστικά του, δεδομένου ότι είναι εξίσου κατάλληλος για εμπορεύματα, για παράδειγμα, της κλάσης 8713 (αμαξάκια τύπου πολυθρόνας και άλλα οχήματα για αναπήρους), της κλάσης 9021 (τροχοφόρα συστήματα υποστήριξης της βάδισης) και της κλάσης 9402 (κρεβάτια με μηχανισμούς για κλινικές χρήσεις). Συνεπώς, η κατάταξη ως μέρος συγκεκριμένου είδους αποκλείεται.
                  Ο τροχός είναι σύνθετο είδος που αποτελείται από διαφορετικά υλικά (πλαστικές ύλες και ανθρακούχο χάλυβα). Το συστατικό που δίνει στον τροχό τον ουσιώδη χαρακτήρα του είναι η στεφάνη από πλαστικό, δεδομένου ότι συμβάλλει περισσότερο στη δομή του τροχού.
                  Το είδος πρέπει, συνεπώς, να καταταχθεί στον κωδικό ΣΟ 3926 90 97 ως άλλο τεχνούργημα από πλαστικές ύλες.

         (1)  Η εικόνα έχει καθαρά ενημερωτικό χαρακτήρα.


title: Εκτελεστικός κανονισμός (ΕΕ) 2016/346 της Επιτροπής, της 10ης Μαρτίου 2016, για τον καθορισμό των στοιχείων που πρέπει να περιλαμβάνονται στο τελωνειακό σύστημα πληροφοριών

text:
               11.3.2016

               EL

               Επίσημη Εφημερίδα της Ευρωπαϊκής Ένωσης

               L 65/40

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/346 ΤΗΣ ΕΠΙΤΡΟΠΉΣ
   της 10ης Μαρτίου 2016
   για τον καθορισμό των στοιχείων που πρέπει να περιλαμβάνονται στο τελωνειακό σύστημα πληροφοριών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 515/97 του Συμβουλίου, της 13ης Μαρτίου 1997, περί της αμοιβαίας συνδρομής μεταξύ των διοικητικών αρχών των κρατών μελών και της συνεργασίας των αρχών αυτών με την Επιτροπή με σκοπό τη διασφάλιση της ορθής εφαρμογής των τελωνειακών και γεωργικών ρυθμίσεων (1), και ιδίως το άρθρο 25 παράγραφος 1,
   Εκτιμώντας τα ακόλουθα:

               (1)

               Σκοπός του τελωνειακού συστήματος πληροφοριών (ΤΣΠ) είναι να επικουρεί τις αρμόδιες αρχές κατά την πρόληψη, τη διερεύνηση και τη δίωξη πράξεων που αντιβαίνουν στην τελωνειακή και γεωργική νομοθεσία. Για τον σκοπό αυτό, οι αρμόδιες αρχές των κρατών μελών καταχωρίζουν στοιχεία σχετικά με συναφή περιστατικά, όπως η κατάσχεση ή δέσμευση των εμπορευμάτων στο ΤΣΠ. Προκειμένου το ΤΣΠ να εξακολουθήσει να ανταποκρίνεται στις ανάγκες των αρμόδιων αρχών, είναι απαραίτητο να επικαιροποιηθεί ο κατάλογος των στοιχείων που πρέπει να περιλαμβάνονται στο ΤΣΠ.

               (2)

               Κάθε περιστατικό που υποβάλλεται στο ΤΣΠ περιλαμβάνει ορισμένα βασικά στοιχεία που απαιτούνται για την ουσιαστική ερμηνεία της υπόθεσης. Προκειμένου να δοθεί στις αρμόδιες αρχές η δυνατότητα να εντοπίζουν εύκολα συγκεκριμένες υποθέσεις ή περιστατικά στο ΤΣΠ, πρέπει να είναι δυνατή η αναζήτηση των στοιχείων αναφοράς των υποθέσεων στο ΤΣΠ και πρέπει συνεπώς να συμπεριλαμβάνονται τα στοιχεία αναφοράς της υπόθεσης ως στοιχείο στο ΤΣΠ.

               (3)

               Η δόλια δραστηριότητα συνεπάγεται κατά κανόνα την ενεργό συμμετοχή ενός ή περισσότερων ατόμων. Η ορθή και αδιαμφισβήτητη ταυτοποίηση των προσώπων που συμμετέχουν σε δυνητικά δόλιες δραστηριότητες είναι ύψιστης σημασίας για την επιτυχή διερεύνηση των περιστατικών. Τα δεδομένα που αφορούν τις επιχειρήσεις και τα πρόσωπα που ενέχονται σε δόλια ή δυνητικά δόλια δραστηριότητα πρέπει, επομένως, να υποβάλλονται στο ΤΣΠ.

               (4)

               Λόγω του γεγονότος ότι ο τρόπος λειτουργίας της εμπορικής απάτης, καθώς και η μέθοδος απόκρυψης, εξαρτώνται από τα μέσα μεταφοράς, πρέπει να περιλαμβάνονται συγκεκριμένες πληροφορίες για τα μέσα μεταφοράς ως ένα από τα απαιτούμενα στοιχεία στο ΤΣΠ.

               (5)

               Οι μορφές μεταφοράς που δεν δικαιολογούνται από οικονομική άποψη θεωρούνται κατάλληλοι δείκτες για ορισμένα είδη απάτης, όπως, για παράδειγμα, την ψευδή δήλωση καταγωγής. Ως εκ τούτου, είναι σημαντικό να καθίστανται γνωστές οι λεπτομέρειες σχετικά με τα δρομολόγια που χρησιμοποιούνται για τη μεταφορά εμπορευμάτων, διότι αυτές μπορεί να είναι σημαντικές για τον εντοπισμό δόλιων δραστηριοτήτων. Ως εκ τούτου, οι πληροφορίες σχετικά με τα στάδια του δρομολογίου θεωρούνται απαραίτητες για την ορθή διερεύνηση της τελωνειακής απάτης και πρέπει να συμπεριλαμβάνονται ως ένα από τα στοιχεία του ΤΣΠ.

               (6)

               Οι δασμοί και άλλες επιβαρύνσεις ποικίλλουν ανάλογα με τα ειδικά χαρακτηριστικά του εμπορεύματος. Για να εξασφαλιστεί η ορθή παρακολούθηση των υποθέσεων ή περιστατικών που υποβάλλονται στο ΤΣΠ πρέπει, επομένως, να καταχωρίζονται στο ΤΣΠ προδιαγραφές που αφορούν τα εμπορεύματα τα οποία αφορά η υπόθεση.

               (7)

               Η ανάλυση της συγκεκριμένης κατάσχεσης, της δήμευσης ή της δέσμευσης των εμπορευμάτων συμβάλλει στην ανάπτυξη προληπτικών μέτρων κατά της μελλοντικής εμφάνισης του ίδιου τύπου τελωνειακής απάτης. Ως εκ τούτου, κρίνεται σημαντικό να συμπεριλαμβάνονται πληροφορίες σχετικά με την κατάσχεση, τη δέσμευση ή τη δήμευση στο ΤΣΠ.

               (8)

               Κάθε μέτρο που λαμβάνεται από τις αρμόδιες αρχές πρέπει να δικαιολογείται και, ως εκ τούτου, να βασίζεται σε κατάλληλους δείκτες κινδύνου. Ως εκ τούτου, είναι απαραίτητο να συμπεριληφθούν πληροφορίες για την αξιολόγηση κινδύνου ως ένα από τα στοιχεία του ΤΣΠ.

               (9)

               Ανάλογα με την υπόθεση, τα σχετικά έγγραφα που πρέπει να επισυναφθούν στην καταχώριση της υπόθεσης στο ΤΣΠ μπορεί να διαφέρουν σημαντικά. Μπορεί να περιλαμβάνουν, αλλά δεν περιορίζονται σε, εμπορικά έγγραφα που λαμβάνονται από τις αρμόδιες αρχές.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί με τον κανονισμό (ΕΚ) αριθ. 515/97,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στοιχεία
   Τα στοιχεία που πρέπει να περιλαμβάνονται στη βάση δεδομένων του ΤΣΠ σύμφωνα με τις κατηγορίες που αναφέρονται στο άρθρο 24 του κανονισμού (ΕΚ) αριθ. 515/97 είναι τα εξής:

               α)

               Τα στοιχεία που είναι κοινά για όλες τις κατηγορίες του άρθρου 24 του κανονισμού (ΕΚ) αριθ. 515/97:

                           —

                           Στοιχεία αναφοράς της υπόθεσης

                           —

                           Βασικές πληροφορίες σχετικά με την υπόθεση

                           —

                           Επισύναψη σχετικών εγγράφων

               β)

               Πρόσθετα στοιχεία για την κατηγορία του άρθρου 24 στοιχείο α) του κανονισμού (ΕΚ) αριθ. 515/97:

                           —

                           Λεπτομέρειες σχετικά με τα εμπορεύματα

                           —

                           Έγγραφα

                           —

                           Πληροφορίες σχετικά με την κατάσχεση, τη δέσμευση ή τη δήμευση

                           —

                           Ενέργειες

                           —

                           Δείκτες κινδύνου

                           —

                           Παρατηρήσεις

               γ)

               Πρόσθετα στοιχεία για την κατηγορία του άρθρου 24 στοιχείο β) του κανονισμού (ΕΚ) αριθ. 515/97:

                           —

                           Λεπτομέρειες σχετικά με τα μέσα μεταφοράς

                           —

                           Έγγραφα

                           —

                           Στάδια του δρομολογίου

                           —

                           Ενέργειες

                           —

                           Δείκτες κινδύνου

                           —

                           Παρατηρήσεις

               δ)

               Πρόσθετα στοιχεία για την κατηγορία του άρθρου 24 στοιχείο γ) του κανονισμού (ΕΚ) αριθ. 515/97:

                           —

                           Δεδομένα σχετικά με τις εμπλεκόμενες επιχειρήσεις

                           —

                           Έγγραφα

                           —

                           Ενέργειες

                           —

                           Δείκτες κινδύνου

                           —

                           Παρατηρήσεις

               ε)

               Πρόσθετα στοιχεία για την κατηγορία του άρθρου 24 στοιχείο δ) του κανονισμού (ΕΚ) αριθ. 515/97:

                           —

                           Δεδομένα σχετικά με τα εμπλεκόμενα πρόσωπα

                           —

                           Έγγραφα

                           —

                           Ενέργειες

                           —

                           Δείκτες κινδύνου

                           —

                           Παρατηρήσεις

               στ)

               Πρόσθετα στοιχεία για την κατηγορία του άρθρου 24 στοιχείο ε) του κανονισμού (ΕΚ) αριθ. 515/97:

                           —

                           Λεπτομέρειες σχετικά με τις τάσεις απάτης

                           —

                           Δείκτες κινδύνου

               ζ)

               Πρόσθετα στοιχεία για την κατηγορία του άρθρου 24 στοιχείο στ) του κανονισμού (ΕΚ) αριθ. 515/97:

                           —

                           Λεπτομέρειες σχετικά με τη διαθεσιμότητα εμπειρογνωμοσύνης

               η)

               Πρόσθετα στοιχεία για την κατηγορία του άρθρου 24 στοιχείο ζ) του κανονισμού (ΕΚ) αριθ. 515/97:

                           —

                           Πληροφορίες σχετικά με την κατάσχεση, τη δέσμευση ή τη δήμευση

                           —

                           Ενέργειες

                           —

                           Δείκτες κινδύνου

               θ)

               Πρόσθετα στοιχεία για την κατηγορία του άρθρου 24 στοιχείο η) του κανονισμού (ΕΚ) αριθ. 515/97:

                           —

                           Πληροφορίες σχετικά με την κατάσχεση, τη δέσμευση ή τη δήμευση

                           —

                           Ενέργειες

                           —

                           Δείκτες κινδύνου

         Περαιτέρω λεπτομέρειες σχετικά με τα προαναφερθέντα στοιχεία παρέχονται στο παράρτημα του παρόντος κανονισμού.
   Άρθρο 2
   Κατάργηση
   Το άρθρο 2 του κανονισμού (ΕΚ) αριθ. 696/98 της Επιτροπής (2) καταργείται.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Σεπτεμβρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 82 της 22.3.1997, σ. 1.

      (2)  Κανονισμός (ΕΚ) αριθ. 696/98 της Επιτροπής, της 27ης Μαρτίου 1998, για την εφαρμογή του κανονισμού (ΕΚ) αριθ.515/97 του Συμβουλίου περί της αμοιβαίας συνδρομής μεταξύ των διοικητικών αρχών των κρατών μελών και της συνεργασίας των αρχών αυτών με την Επιτροπή με σκοπό τη διασφάλιση της ορθής εφαρμογής των τελωνειακών και γεωργικών ρυθμίσεων (ΕΕ L 96 της 28.3.1998, σ. 22).

      ΠΑΡΑΡΤΗΜΑ

                  α)

                  ΣΤΟΙΧΕΙΑ ΑΝΑΦΟΡΑΣ ΤΗΣ ΥΠΟΘΕΣΗΣ

                              —

                              Αριθμός αναγνώρισης της υπόθεσης

                              —

                              Στοιχεία αναφοράς εγγράφου

                              —

                              Εθνικός αριθμός αναφοράς

                              —

                              Περίληψη

                              —

                              Υπηρεσία

                              —

                              Υπεύθυνος επικοινωνίας

                              —

                              Ημερομηνία

                  β)

                  ΒΑΣΙΚΕΣ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΥΠΟΘΕΣΗ

                              —

                              Είδος απάτης

                              —

                              Είδος έκθεσης

                              —

                              Μέσα μεταφοράς

                              —

                              Ποιότητα των πληροφοριών

                  γ)

                  ΕΓΓΡΑΦΑ

                              —

                              Τύπος

                              —

                              Αριθμός

                              —

                              Καταβολή ναύλου

                              —

                              Ημερομηνία έκδοσης

                              —

                              Τόπος έκδοσης

                  δ)

                              —

                              ΔΕΔΟΜΕΝΑ ΣΧΕΤΙΚΑ ΜΕ ΤΑ ΕΜΠΛΕΚΟΜΕΝΑ ΠΡΟΣΩΠΑ

                              —

                              Εμπλοκή

                              —

                              Όνομα

                              —

                              Επώνυμο

                              —

                              Πατρικό επώνυμο

                              —

                              Ψευδώνυμο

                              —

                              Φύλο

                              —

                              Τυχόν ιδιαίτερα και μόνιμα φυσικά χαρακτηριστικά

                              —

                              Τόπος γέννησης

                              —

                              Ημερομηνία γέννησης

                              —

                              Εθνικότητα

                              —

                              Διεύθυνση

                                          —

                                          Οδός

                                          —

                                          Αριθμός

                                          —

                                          Ταχυδρομική θυρίδα

                                          —

                                          Ταχυδρομικός κωδικός

                                          —

                                          Πόλη

                                          —

                                          Χώρα

                                          —

                                          Τηλέφωνο/Κινητό τηλέφωνο

                                          —

                                          Φαξ/Ηλεκτρονικό ταχυδρομείο

                              —

                              Έγγραφα ταυτότητας

                                          —

                                          Είδος εγγράφου

                                          —

                                          Αριθμός εγγράφου

                                          —

                                          Ημερομηνία έκδοσης

                                          —

                                          Τόπος έκδοσης

                                          —

                                          Χώρα

                              —

                              Αποσκευές

                                          —

                                          Κατηγορία

                                          —

                                          Τύπος

                                          —

                                          Μάρκα

                                          —

                                          Αριθμός ετικέτας

                                          —

                                          Υπηρεσία αποσκευών

                              —

                              Εισιτήρια

                                          —

                                          Ημερομηνία αγοράς

                                          —

                                          Τρόπος πληρωμής

                                          —

                                          Εκδόθηκε στ… (χώρα)

                                          —

                                          Εκδόθηκε από

                                          —

                                          Ημερομηνία έναρξης ταξιδίου

                                          —

                                          Διάρκεια διαμονής (ημέρες)

                              —

                              Μετρητά

                                          —

                                          Που δηλώθηκαν

                                          —

                                          Προβλεπόμενη χρήση

                                          —

                                          Προέλευση

                                          —

                                          Νόμισμα

                                          —

                                          Είδος μετρητών

                                          —

                                          Ποσό

                                          —

                                          Μετατροπή ποσού (σε ευρώ)

                              —

                              Προειδοποίηση

                  ε)

                  ΔΕΔΟΜΕΝΑ ΣΧΕΤΙΚΑ ΜΕ ΤΙΣ ΕΜΠΛΕΚΟΜΕΝΕΣ ΕΠΙΧΕΙΡΗΣΕΙΣ

                              —

                              Εμπλοκή

                              —

                              Όνομα

                              —

                              Εμπορική επωνυμία

                              —

                              Είδος καταχώρισης

                              —

                              Αριθμός νηολογίου (1)

                              —

                              Διεύθυνση*

                                          —

                                          Οδός

                                          —

                                          Αριθμός

                                          —

                                          Ταχυδρομική θυρίδα

                                          —

                                          Ταχυδρομικός κωδικός

                                          —

                                          Πόλη

                                          —

                                          Χώρα

                                          —

                                          Τηλέφωνο/Κινητό τηλέφωνο

                                          —

                                          Φαξ/Ηλεκτρονικό ταχυδρομείο

                  στ)

                  ΛΕΠΤΟΜΕΡΕΙΕΣ ΣΧΕΤΙΚΑ ΜΕ ΤΑ ΜΕΣΑ ΜΕΤΑΦΟΡΑΣ

                              6.1

                              ΕΜΠΟΡΕΥΜΑΤΟΚΙΒΩΤΙΟ

                                          —

                                          Τύπος

                                          —

                                          Αριθμός

                                          —

                                          Κατάσταση

                                          —

                                          Αριθμός τελωνειακών σφραγίδων

                                          —

                                          Μέγεθος

                  ζ)

                              6.2

                              ΟΔΙΚΕΣ ΜΕΤΑΦΟΡΕΣ

                                          —

                                          Τύπος

                                          —

                                          Είδος καταχώρισης

                                          —

                                          Εθνικότητα

                                          —

                                          Μάρκα

                                          —

                                          Πινακίδα κυκλοφορίας

                                          —

                                          Χρώμα

                                          —

                                          Τυπωμένα ονόματα ή λογότυπα

                                          —

                                          Αριθμός τελωνειακών σφραγίδων

                  η)

                              6.3

                              ΜΙΚΡΟ ΣΚΑΦΟΣ

                                          —

                                          Τύπος

                                          —

                                          Όνομα

                                          —

                                          Σημαία

                                          —

                                          Λιμένας νηολόγησης

                                          —

                                          Μήκος

                                          —

                                          Μονάδα μήκους

                                          —

                                          Χωρητικότητα ICT Ολική χωρητικότητα (GT)

                                          —

                                          Χρώμα

                                          —

                                          Είδος νηολόγησης

                                          —

                                          Αριθμός νηολογίου σκάφους

                  θ)

                              6.4

                              ΕΜΠΟΡΙΚΟ ΣΚΑΦΟΣ

                                          —

                                          Τύπος

                                          —

                                          Όνομα

                                          —

                                          Σημαία

                                          —

                                          Είδος νηολόγησης

                                          —

                                          Αριθμός νηολογίου σκάφους

                  ι)

                              6.5

                              ΣΙΔΗΡΟΔΡΟΜΙΚΕΣ ΜΕΤΑΦΟΡΕΣ

                                          —

                                          Τύπος

                                          —

                                          Αριθμός αμαξοστοιχίας

                                          —

                                          Εταιρεία

                                          —

                                          Εθνικότητα

                                          —

                                          Αριθμός βαγονιού

                                          —

                                          Αριθμός τελωνειακών σφραγίδων

                  ια)

                              6.6

                              ΑΕΡΟΠΟΡΙΚΕΣ ΜΕΤΑΦΟΡΕΣ

                                          —

                                          Τύπος

                                          —

                                          Αριθμός πτήσης

                                          —

                                          Είδος μεταφοράς

                                          —

                                          Αεροπορική εταιρεία

                                          —

                                          Αριθμός νηολογίου

                                          —

                                          Αερομεταφορέας

                                          —

                                          Πινακίδα κυκλοφορίας

                                          —

                                          MRN

                                          —

                                          Υπηρεσία αποσκευών

                                          —

                                          Αριθμός τελωνειακών σφραγίδων

                              6.7

                              ΤΑΧΥΜΕΤΑΦΟΡΑ — ΤΑΧΥΔΡΟΜΕΙΟ

                                          —

                                          Τύπος

                                          —

                                          Αριθμός πτήσης

                                          —

                                          Αερομεταφορέας

                                          —

                                          Πινακίδα κυκλοφορίας

                                          —

                                          MRN

                  ιβ)

                  ΔΡΟΜΟΛΟΓΙΟ

                              —

                              Στάδιο

                              —

                              Ημερομηνία

                              —

                              Χώρα

                              —

                              Τόπος

                              —

                              Είδος τοποθεσίας

                              —

                              Γεωγραφικό πλάτος

                              —

                              Γεωγραφικό μήκος

                              —

                              Μέσα μεταφοράς

                  ιγ)

                  ΛΕΠΤΟΜΕΡΕΙΕΣ ΣΧΕΤΙΚΑ ΜΕ ΤΑ ΕΜΠΟΡΕΥΜΑΤΑ

                              —

                              Κατάσταση εμπορεύματος

                              —

                              Είδος εμπορεύματος

                              —

                              Περιγραφή

                              —

                              Κατηγορία

                              —

                              Κωδικός ΕΣ/ΣΟ/Taric (10, 6, 8 ψηφία)

                              —

                              Τελωνειακό καθεστώς

                              —

                              Συνολικό ποσό τιμολογίου

                              —

                              Νόμισμα

                              —

                              Μετατροπή ποσού (σε ευρώ)

                              —

                              Μάρκα

                              —

                              Κατασκευαστής

                              —

                              Ποσότητα

                              —

                              Μονάδα

                              —

                              Μεικτό βάρος

                              —

                              Όγκος

                              —

                              Καθαρό βάρος

                              —

                              Ετικέτες/προειδοποιήσεις (που έχουν τεθεί)

                              —

                              Προειδοποίηση

                              8.1

                              ΠΡΟΣΘΕΤΑ ΠΕΔΙΑ ΓΙΑ ΤΑ ΕΙΔΗ ΚΑΠΝΟΥ

                                          —

                                          Τύπος προϊόντος

                              8.2

                              ΠΡΟΣΘΕΤΑ ΠΕΔΙΑ ΓΙΑ ΤΙΣ ΠΡΟΔΡΟΜΕΣ ΟΥΣΙΕΣ ΤΩΝ ΝΑΡΚΩΤΙΚΩΝ

                                          —

                                          Είδος φαρμακευτικής ουσίας

                                          —

                                          Ποσότητα

                                          —

                                          Μονάδα

                                          —

                                          Λογότυπα

                              8.3

                              ΠΡΟΣΘΕΤΑ ΠΕΔΙΑ ΓΙΑ ΤΑ ΜΕΤΡΗΤΑ

                                          —

                                          Προβλεπόμενη χρήση

                                          —

                                          Προέλευση

                                          —

                                          Ποσό

                                          —

                                          Είδη μετρητών

                                          —

                                          Ποσότητα

                  ιδ)

                  ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΚΑΤΑΣΧΕΣΗ, ΤΗ ΔΕΣΜΕΥΣΗ Ή ΤΗ ΔΗΜΕΥΣΗ

                              —

                              Κατάσταση

                              —

                              Ημερομηνία

                              —

                              Χώρα

                              —

                              Είδος τοποθεσίας

                              —

                              Τόπος κατάσχεσης

                              —

                              Γεωγραφικό πλάτος

                              —

                              Γεωγραφικό μήκος

                              —

                              Τρόπος δράσης

                              —

                              Είδος απόκρυψης

                              —

                              Στοιχεία απόκρυψης

                              —

                              Υπηρεσία

                  ιε)

                  ΕΝΕΡΓΕΙΑ

                              —

                              Απαιτούμενη ενέργεια

                              —

                              Αιτία της ενέργειας

                              —

                              Εικαζόμενος τρόπος δράσης

                              —

                              Εικαζόμενο είδος απόκρυψης

                              —

                              Ενέργεια που εκτελέστηκε

                              —

                              Ημερομηνία

                  ιστ)

                  ΔΕΙΚΤΕΣ ΚΙΝΔΥΝΟΥ

                  ιζ)

                  ΠΑΡΑΤΗΡΗΣΕΙΣ

                              —

                              Παρατήρηση

                  ιη)

                  ΕΠΙΣΥΝΑΨΕΙΣ ΣΧΕΤΙΚΩΝ ΕΓΓΡΑΦΩΝ

                              —

                              Στοιχεία αναφοράς

                  ιθ)

                  ΛΕΠΤΟΜΕΡΕΙΕΣ ΣΧΕΤΙΚΑ ΜΕ ΤΙΣ ΤΑΣΕΙΣ ΑΠΑΤΗΣ

                  κ)

                  ΛΕΠΤΟΜΕΡΕΙΕΣ ΣΧΕΤΙΚΑ ΜΕ ΤΗ ΔΙΑΘΕΣΙΜΟΤΗΤΑ ΕΜΠΕΙΡΟΓΝΩΜΟΣΥΝΗΣ

         (1)  Αυτό το στοιχείο δεν μπορεί να συμπληρωθεί αν κατ' αυτόν τον τρόπο είναι πιθανό να αναγνωριστεί φυσικό πρόσωπο.


title: Εκτελεστικός κανονισμός (ΕΕ) 2015/390 της Επιτροπής, της 5ης Μαρτίου 2015 , σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
               10.3.2015

               EL

               Επίσημη Εφημερίδα της Ευρωπαϊκής Ένωσης

               L 65/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/390 ΤΗΣ ΕΠΙΤΡΟΠΉΣ
   της 5ης Μαρτίου 2015
   σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων (εφεξής καλούμενη «συνδυασμένη ονοματολογία»), η οποία παρατίθεται στο παράρτημα I του εν λόγω κανονισμού.

               (2)

               Το ισχύον κείμενο του στοιχείου α) της συμπληρωματικής σημείωσης 2 του κεφαλαίου 20 του δεύτερου μέρους της συνδυασμένης ονοματολογίας προβλέπει ότι η περιεκτικότητα ενός προϊόντος σε διάφορα σάκχαρα υπολογίζεται βάσει αριθμητικής ένδειξης που προσδιορίζεται διαθλασιμετρικά, σύμφωνα με τη μέθοδο που προβλέπεται στο παράρτημα του εκτελεστικού κανονισμού (ΕΕ) αριθ. 974/2014 της Επιτροπής (2).

               (3)

               Τα προϊόντα τα οποία παράγονται με βάση τα φύκια που έχουν παρασκευαστεί ή διατηρηθεί με μεθόδους οι οποίες δεν προβλέπονται στο δεύτερο μέρος κεφάλαιο 12 της συνδυασμένης ονοματολογίας, με βάση τις ρίζες μανιόκας, αραρούτης ή σαλεπιού, τους κονδύλους ηλίανθου (ψευδοκολοκάσια), τις γλυκοπατάτες και παρόμοιες ρίζες και κονδύλους με υψηλή περιεκτικότητα σε άμυλο ή ινουλίνη της κλάσης 0714 της συνδυασμένης ονοματολογίας ή με βάση τα αμπελόφυλλα, κατατάσσονται όλα στο δεύτερο μέρος κεφάλαιο 20 της συνδυασμένης ονοματολογίας. Κατά τον υπολογισμό της περιεκτικότητας με τη χρήση της διαθλασιμετρικής μεθόδου διαπιστώνεται ότι τα εν λόγω προϊόντα έχουν τόσο υψηλό ποσοστό ζάχαρης ώστε θεωρούνται ως «με προσθήκη ζάχαρης» κατά την έννοια της συμπληρωματικής σημείωσης 3 του εν λόγω κεφαλαίου, παρόλο που δεν περιέχουν πρόσθετη ζάχαρη.

               (4)

               Για να εξασφαλιστεί η ορθή κατάταξη των προϊόντων αυτών είναι επομένως σκόπιμο, για τους σκοπούς του υπολογισμού της περιεκτικότητας σε ζάχαρη των εν λόγω προϊόντων που υπάγονται στο δεύτερο μέρος κεφάλαιο 20 της συνδυασμένης ονοματολογίας, να προβλεφθούν η χρήση της υγρής χρωματογραφίας υψηλής απόδοσης (HPLC) και η εφαρμογή ενός καθιερωμένου τύπου που ήδη εφαρμόζεται από τα τελωνειακά εργαστήρια.

               (5)

               Για να εξασφαλιστεί η ομοιόμορφη ερμηνεία της συνδυασμένης ονοματολογίας σε όλη την Ένωση, όσον αφορά τον προσδιορισμό της περιεκτικότητας σε σάκχαρα διάφορων προϊόντων, θα πρέπει να τροποποιηθεί το στοιχείο α) της συμπληρωματικής σημείωσης 2 του κεφαλαίου 20 του δεύτερου μέρους της συνδυασμένης ονοματολογίας.

               (6)

               Ως εκ τούτου, θα πρέπει να τροποποιηθεί ανάλογα ο κανονισμός (ΕΟΚ) αριθ. 2658/87.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο δεύτερο μέρος κεφάλαιο 20 της συνδυασμένης ονοματολογίας που παρατίθεται στο παράρτημα I του κανονισμού (ΕΟΚ) αριθ. 2658/87, το στοιχείο α) της συμπληρωματικής σημείωσης 2 αντικαθίσταται από το ακόλουθο κείμενο:

                  «α)

                  Η περιεκτικότητα σε διάφορα σάκχαρα, που μετριέται σε σακχαρόζη (περιεκτικότητα σε σάκχαρα), των προϊόντων που κατατάσσονται στο κεφάλαιο αυτό αντιστοιχεί στην αριθμητική ένδειξη που προσδιορίζεται διαθλασιμετρικά σε θερμοκρασία 20 °C, σύμφωνα με τη μέθοδο που προβλέπεται στο παράρτημα του εκτελεστικού κανονισμού (ΕΕ) αριθ. 974/2014, πολλαπλασιασμένη με έναν από τους ακόλουθους συντελεστές:

                              —

                              0,93 για τα προϊόντα των διακρίσεων 2008 20 έως 2008 80, 2008 93, 2008 97 και 2008 99,

                              —

                              0,95 για τα προϊόντα των άλλων κλάσεων.

                        Ωστόσο, η περιεκτικότητα σε διάφορα σάκχαρα, που μετριέται σε σακχαρόζη (περιεκτικότητα σε σάκχαρα), των ακόλουθων προϊόντων που κατατάσσονται στο κεφάλαιο αυτό:

                              —

                              των προϊόντων τα οποία παράγονται με βάση τα φύκια που έχουν παρασκευαστεί ή διατηρηθεί με μεθόδους οι οποίες δεν προβλέπονται στο κεφάλαιο 12,

                              —

                              των προϊόντων τα οποία παράγονται με βάση τις ρίζες μανιόκας, αραρούτης ή σαλεπιού, τους κονδύλους ηλίανθου (ψευδοκολοκάσια), τις γλυκοπατάτες και παρόμοιες ρίζες και κονδύλους με υψηλή περιεκτικότητα σε άμυλο ή ινουλίνη της κλάσης 0714,

                              —

                              των προϊόντων που παράγονται με βάση τα αμπελόφυλλα

                        αντιστοιχεί στο αποτέλεσμα που προκύπτει από τον υπολογισμό που πραγματοποιείται με βάση μετρήσεις που έχουν ληφθεί με την εφαρμογή της μεθόδου της υγρής χρωματογραφίας υψηλής απόδοσης (“μέθοδο HPLC”), σύμφωνα με τον ακόλουθο τύπο:
                  S + (G + F) × 0,95
                  όπου:

                              “S” είναι η περιεκτικότητα σε σακχαρόζη προσδιορισμένη με τη μέθοδο HPLC,

                              “F” είναι η περιεκτικότητα σε φρουκτόζη προσδιορισμένη με τη μέθοδο HPLC και

                              “G” είναι η περιεκτικότητα σε γλυκόζη προσδιορισμένη με τη μέθοδο HPLC.»

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαρτίου 2015.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Εκτελεστικός κανονισμός (ΕΕ) αριθ. 974/2014 της Επιτροπής, της 11ης Σεπτεμβρίου 2014, για τον καθορισμό της διαθλασιμετρικής μεθόδου προσδιορισμού του διαλυτού ξηρού υπολείμματος στα μεταποιημένα προϊόντα με βάση τα οπωροκηπευτικά με σκοπό την κατάταξή τους στη συνδυασμένη ονοματολογία (ΕΕ L 274 της 16.9.2014, σ. 6).


title: Εκτελεστικός κανονισμός (ΕΕ) αριθ. 917/2012 της Επιτροπής, της 5ης Οκτωβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               6.10.2012

               EL

               Επίσημη Εφημερίδα της Ευρωπαϊκής Ένωσης

               L 272/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 917/2012 ΤΗΣ ΕΠΙΤΡΟΠΉΣ
   της 5ης Οκτωβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Οκτωβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  55,0

                  MA

                  69,6

                  MK

                  57,4

                  TR

                  55,3

                  XS

                  41,5

                  ZZ

                  55,8

                  0707 00 05

                  MK

                  22,1

                  TR

                  123,3

                  ZZ

                  72,7

                  0709 93 10

                  TR

                  116,1

                  ZZ

                  116,1

                  0805 50 10

                  AR

                  90,6

                  CL

                  108,8

                  TR

                  78,8

                  UY

                  79,0

                  ZA

                  93,4

                  ZZ

                  90,1

                  0806 10 10

                  MK

                  23,1

                  TR

                  115,4

                  ZZ

                  69,3

                  0808 10 80

                  BR

                  79,8

                  CL

                  100,4

                  NZ

                  134,2

                  US

                  158,1

                  ZA

                  116,9

                  ZZ

                  117,9

                  0808 30 90

                  CN

                  59,1

                  TR

                  109,5

                  ZZ

                  84,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (EE) αριθ. 419/2011 του Συμβουλίου, της 29ης Απριλίου 2011 , για την εφαρμογή του κανονισμού (ΕΚ) αριθ. 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού

text:
               30.4.2011

               EL

               Επίσημη Εφημερίδα της Ευρωπαϊκής Ένωσης

               L 111/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 419/2011 ΤΟΥ ΣΥΜΒΟΥΛΊΟΥ
   της 29ης Απριλίου 2011
   για την εφαρμογή του κανονισμού (ΕΚ) αριθ. 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΚ) αριθ. 560/2005 του Συμβουλίου, της 12ης Απριλίου 2005, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (1), και ιδίως το άρθρο 11α παράγραφος 2,
   Εκτιμώντας τα ακόλουθα:

               (1)

               Στις 12 Απριλίου 2005, το Συμβούλιο εξέδωσε τον κανονισμό (ΕΚ) αριθ. 560/2005.

               (2)

               Λόγω των εξελίξεων στην Ακτή Ελεφαντοστού, θα πρέπει να τροποποιηθεί ο κατάλογος των προσώπων και οντοτήτων που υπόκεινται σε περιοριστικά μέτρα, ο οποίος περιλαμβάνεται στο παράρτημα ΙΑ του κανονισμού (ΕΚ) αριθ. 560/2005,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι οντότητες που περιλαμβάνονται στο παράρτημα του παρόντος κανονισμού διαγράφονται από τον κατάλογο που παρατίθεται στο παράρτημα ΙΑ του κανονισμού (ΕΚ) αριθ. 560/2005.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Απριλίου 2011.

            Για το Συμβούλιο

            Ο Πρόεδρος

         MARTONYI J.

      (1)  ΕΕ L 95 της 14.4.2005, σ. 1.

      ΠΑΡΑΡΤΗΜΑ

         ΟΝΤΌΤΗΤΕΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1

                  1.

                  PETROCI (Εθνική Εταιρία Πετρελαίων της Ακτής Ελεφαντοστού)

                  2.

                  BNI (Εθνική Τράπεζα Επενδύσεων)

                  3.

                  BFA (Τράπεζα Χρηματοδότησης της Γεωργίας)

                  4.

                  Τράπεζα Versus

                  5.

                  Caisse d’Epargne de Côte d’Ivoire (Ταμιευτήριο της Ακτής Ελεφαντοστού)

                  6.

                  Banque de l’Habitat de Côte d’Ivoire (BHCI) (Στεγαστική Τράπεζα της Ακτής Ελεφαντοστού)